समर्थक बनिए खुली रहिए प्यार करती रहिए
याद रखिए कि उसे क्या करना पसंद है और वह किस विषय पर बातें करना पसंद करता है। आपको ऐसा अभिनय करने की आवश्यकता नहीं है, कि आपको उसकी रुचियों से प्यार है, परंतु कम से कम इतना प्रयास तो करिए कि आप जान लें कि उसे यह सब क्यों पसंद है। यदि उसे कोई संगीतकार पसंद हो, तो समझने का प्रयास करिए कि क्यों। यदि वह खिलंदड़ा तथा बचकाना बना रहना पसंद करता है, तब जान लीजिये कि शायद यह उसका तनाव दूर रखने का एक तरीका हो सकता है। उसकी विशेषताओं के बारे में जानते हुये आप अपने बारे में भी जान रही होंगी तथा यह भी जान पाएँगी कि क्या आप अपना शेष जीवन इस व्यक्ति के साथ बिताने की कल्पना कर सकती हैं।  आपको उसकी “सभी” रुचियों में दिलचस्पी लेने की आवश्यकता नहीं है। यदि उसे क्रिकेट देखना पसंद है, परंतु आपको यह बर्दाश्त नहीं है, तब यह भी ठीक ही है। केवल उसकी रुचियों के बारे में पूछ लेना और उसके जीवन में किन चीजों का महत्त्व है, इसके संबंध में बात करना ही काफ़ी है। जैसा कि किसी भी संबंध में होता है, आपके हिस्से में भी कुछ छोटे और कुछ बड़े संघर्ष आएंगे ही। स्वयं से ईमानदार रहने की याद रखिए और किसी भी सार्थक स्वार्थपरता को छोड़ने का प्रयास करिए। कोई भी संबंध एक टीम की तरह और सहजीवी होता है, न कि परजीवी, जिसमें कि एक पक्ष देता ही रहता है और दूसरा पक्ष बिना कुछ दिये लेता ही रहता है। किसी भी टीम में आप एक दूसरे का ध्यान रखते हैं, एक दूसरे की टांगें नहीं खींचते हैं और खुलेआम दूसरों के सम्मुख एक दूसरे को पसंद करते हैं।  कठिनाई के समय में, टीम का दृष्टिकोण आपको कम भावनात्मक जुड़ाव के साथ समस्याओं से निबटने में सहायता कर सकता है, जिसमें कि चीजों को ठीक करने का उत्तरदायित्व केवल एक ही व्यक्ति से उसकी अपेक्षा करने के स्थान पर आप दोनों स्वीकार करते हैं। ”एक पक्षीय” संबंध, जिसमें कि बंधन एक ही व्यक्ति के चारों ओर रहे, से बचिए। संबंध में विविधता एवं बहुरूपता लाकर अपने संबंध को सशक्त बनाइये। विभिन्न और नई चीजों को एकसाथ करने का प्रयास करिए। सम्बन्धों का अर्थ है, चीजों को एकसाथ करना तथा सीखना और एकसाथ विकसित होना। यदि उसके आसपास आप जो भी कहती हैं, वह या तो आलोचना होती है या आक्रमण, तब वह आपसे मिलने के लिए इंतज़ार नहीं करेगा और आपके साथ रहने के संबंध में पुनर्विचार करने लगेगा। तब भी आपको सदैव उसके साथ केवल इसलिए सहमत नहीं होना है क्योंकि वह आपका बॉयफ्रेंड है। किसी वयस्क संबंध में व्यावहारिकता एक अच्छी नीति होती है तथा सीमाओं का बांध लेना और समझौतों का करना भी वह महत्त्वपूर्ण नीतियाँ हैं जिनको सीखना और धारण करना चाहिए।  हालांकि आप, जब सही लगे, तब उचित आलोचना कर सकती हैं परंतु प्रत्येक नकारात्मक चीज़ जो आप कहती हैं उसके लिए कम से कम चार सकारात्मक चीज़ें उसके संबंध में कहनी चाहिए। केवल इसलिए उसके पीछे मत पड़िए क्योंकि आपका मूड ख़राब है, या चीज़ें ठीक से नहीं हो रही हैं। यदि आप अच्छी गर्ल फ्रेंड बनना चाहती हैं तो जिस पल भी आपकी इच्छा न पूरी हो, तभी लड़ने या नाराज़ होने की जगह पर आपको समझौता करना सीखना चाहिए। भली भांति समझौता करने के लिए आप दोनों को, स्थिति पर, ध्यान से तर्क के साथ दूसरे व्यक्ति के दृष्टिकोण को समझते हुये, चर्चा करनी चाहिए। आँखें बंद करके अपनी आवश्यकताओं पर ध्यान केन्द्रित करने के स्थान पर समझने का प्रयास करिए कि आपका बॉयफ्रेंड वैसा क्यों है। आप वैसी लड़की तो नहीं होना चाहेंगी जिसका बॉयफ्रेंड केवल इसलिए अपनी बात से हट जाता है क्योंकि जब उसकी बात नहीं मानी जाती है तब वह बहुत ही नाराज़ और परेशान हो जाती है। आपको अपने बॉयफ्रेंड को समर्थन देना चाहिए परंतु जब आप वास्तव में आस पास न हों, तब आपको आत्मा से “वहीं” होना चाहिए। यदि आप अच्छी गर्लफ्रेंड होना चाहती हैं तो आपको समय निकाल कर अपने काम करने चाहिए, अपनी सहेलियों के साथ घूमना फिरना चाहिए, “और’ अपने बॉयफ्रेंड से मिलना चाहिए। उसको यह पता होना चाहिए कि जब आप उसके आस पास नहीं भी हैं, तब भी आप उसके साथ स्थिर हैं और उसीके बारे में सोच रही हैं। यदि आपको उससे दूर होते ही असुरक्षा या संबंध के बारे में संदेह महसूस होता है, तब यह तो एक समस्या है।  यदि आपका व्यक्ति केवल अपने दोस्तों के साथ एक शाम अकेले बिताना चाहता है, तब आपको “केवल लड़कों” वाले कार्यक्रम में उसके साथ रहने के स्थान पर उसका समर्थन करना चाहिए। आप नहीं चाहेंगी कि आपके बॉयफ्रेंड की यह प्रसिद्धि हो कि “यह वही लड़का” है जो इतना दब्बू है कि उसे हर स्थान पर अपनी गर्लफ्रेंड को साथ लेकर जाना पड़ता है। यदि आपको लगता है कि आपका उसके समय और ध्यान पर पूर्ण अधिकार है, तब आपको इतनी सनकी गर्लफ्रेंड नहीं होना सीखना पड़ेगा। बहुत अधिक रक्षात्मक गर्लफ्रेंड मत बनिए; उसको ऐसा महसूस किए बिना बाहर जाने दीजिये कि उस पर निगाह नहीं रखी जा रही है। याद रखिए कि उसको हर चीज़ के लिए आपकी आवश्यकता नहीं है और यह भी कि आप दोनों युगल होने के साथ साथ अलग अलग व्यक्ति भी हैं। जब उसे कुछ स्थान की आवश्यकता हो, तब इसका व्यक्तिगत रूप से बुरा मत मानिए – जो वह है, उसके लिए उसे पहचानिए – पुनः युवा होने तथा दूसरों के साथ रुचियाँ बांटने का समय समझिए। परंतु सुनिश्चित करिए कि उसे पता रहे कि आप सदैव उसके लिए उपलब्ध हैं। किसी संबंध में पड़ने का अर्थ यह सुनिश्चित करना होता है कि आपके पास एक दूसरे को जानने और यह विश्वास करने के लिए, कि आप एक दूसरे के उपयुक्त हैं, काफी स्थान उपलब्ध है। यदि आप संबंध को, जो वह अभी है, उससे अधिक कुछ “बनाने” की जल्दी करेंगी, तो शायद यह जल्दबाज़ी की ज़बरदस्ती, उसे डरा देगी तथा बनी बनाई ‘चीज़’ को बिगाड़ देगी। इसके स्थान पर धैर्य बनाए रखिए और जान लीजिये कि किसी ठोस एवं चिरस्थायी संबंध को बनाए रखने में समय लगता ही है। यदि आप उसको चिरस्थायी बनाए रखना चाहती हैं, तब इनसे बचिए:   कुछ ही डेट्स के बाद उससे यह ज़बरदस्ती मत करिए कि वह आपको अपनी गर्लफ्रेंड कहने लगे, क्योंकि इससे उसे लगेगा कि यह उसका अपना निर्णय नहीं है। धैर्य रखिए और तब तक प्रतीक्षा करिए जब तक कि यह शब्द स्वतः ही नहीं निकल आए। यदि आप उपयुक्त होंगी, तब यह जल्दी ही होगा। उसके परिवार और मित्रों से मिलने से भी पहले विवाह और बच्चों की बातें करना मत शुरू कर दीजिये। इस प्रकार के मामले, समय से पूर्व उठाने से, शुरुआत से ही तनाव पैदा हो सकते हैं और एक उत्पादक और ध्यान रखने वाला संबंध समाप्त हो सकता है। हालांकि ऐसा कहा जाता है कि पुरुष के दिल का रास्ता उसके पेट से जाता है, परंतु इसका अर्थ यह नहीं है कि पहली ही डेट में उसके लिए 3 कोर्स वाला भोजन बनाया जाये। आपको इस प्रकार से कुछ भी साबित करने की आवश्यकता नहीं है; आपको केवल उपस्थित रहकर सुनने में व्यस्त रहना है, ध्यान देना है, और अपनी रुचियों को बांटना है। अपने साथी के साथ ईमानदार रहना महत्त्वपूर्ण है, बल्कि सबसे महत्त्वपूर्ण है, साथ ही, स्वयं से ईमानदार रहना भी महत्त्वपूर्ण है। यदि आप अतिरिक्त प्रतिक्रिया करती हैं, या कोई भूल करती हैं, तो उसे स्वीकार करिए और क्षमा मांग लीजिये। यदि आप अति संवेदनशील या परेशान महसूस कर रही हैं, तब अपनी भावनाओं को छांट लीजिये और आरोप लगाए बिना उससे कह डालिए।  और सबसे महत्त्वपूर्ण बात यह है कि आप अपनी भावनाओं के संबंध में अधिक से अधिक खुली रहें। जैसे कि, यदि वह आपसे ऐसी कुछ बात कहता है, जिससे आपको परेशानी होती है, तो अपने ऊपर पड़े उसके प्रभाव के बारे में, बिना किसी आरोप-प्रत्यारोप के या उससे बदलने के लिए कहने के स्थान पर, खुली रहिए। यदि आप शुरुआत से ही उसके साथ संचार के ठोस संबंध बना लेती हैं, तब आप देर नहीं, बल्कि जल्दी ही यह जान जाएंगी कि संबंध चिरस्थायी होगा अथवा नहीं। अपनी इच्छाएँ, आवश्यकताएँ, तथा राय कहने में संकोच मत करिए, चाहे वे उसके विपरीत ही क्यों न हों। आपको न तो केवल उसको प्रसन्न करने के लिए होना है, और न ही होना चाहिए। इसके साथ ही, यह प्रदर्शित करने से कि आप एक स्वतंत्र व्यक्तित्व हैं, जिसकी आवश्यकताएँ, इच्छाएँ, और जीवन के प्रति दृष्टिकोण है, उसकी रुचि आपको व्यक्ति के रूप में जानने में और समझने में बनी रहेगी। यदि आपको अपनी बात कहने में परेशानी नहीं होती, तब उसे भी हृदय की बात कहने में सहज प्रतीत होगा। केवल स्वयं को इस प्रकार प्रकट करिए ताकि वह किसी भी प्रकार से किसी अन्य की राय अथवा जीवन शैली पर आघात न करे – आप दृढ़ता की नीतियों को अपनाकर तथा उसकी भावनाओं के प्रति विचारशील रहकर भी विनम्र तथा स्पष्टवक्ता हो सकती हैं। केवल उसको प्रभावित करने के लिए ढोंग मत करिए। प्रलोभन यह हो सकता है कि आप वैसी लड़की बनने का प्रयास करें जैसी कि आपने सुना है कि उसे पसंद हैं, परंतु आमतौर पर यह केवल सुनी सुनाई बातों या सुझावों को जोड़ कर बनाई गई कहानी होती है, और आप गलत भी हो सकती हैं। अंततोगत्वा वह तो “आप” को डेट करना चाहता है, न कि किसी काल्पनिक संपूर्णता को। और यदि आपको वास्तव में चीज़ें बदलने का प्रलोभन होता है, क्योंकि वह बार बार कहता है कि आप यदि और पतली, लंबी, सुंदर, शांत, या कुछ भी और होतीं, तब यह इस बात का स्पष्ट संकेत है कि आप एक दूसरे के लिए उपयुक्त नहीं हैं।  यदि वह वास्तव में ऐसी चीज़ें लगातार आपको तंग करने के लिए कहता रहता है, तब यह प्यार नहीं है, बल्कि आपको नियंत्रित करने का एक प्रयास है। यदि आपकी रुचियाँ उसके समान नहीं हैं, तब वैसा ढोंग मत करिए। शुरू में ऐसा करना मज़ेदार या “सुरक्षित” लग सकता है। मगर जब उसे पता चलेगा कि आपको वास्तव में वह सब पसंद नहीं है, जो कि उसे पसंद है, तब वह बहुत घातक हो सकता है; वह अपने भविष्य में आपकी भूमिका के संबंध में किसी ऐसी चीज़ के आधार पर निर्णय ले रहा होगा, जो कि वास्तविक नहीं होगी, और उससे अंत में आप दोनों को ही चोट पहुंचेगी। अपना स्नेह दिखाने की अनेक विधियाँ हैं; कुछ अधिक और कुछ कम, और आपका दृष्टिकोण क्या रहता है, यह इसपर निर्भर करेगा कि आप व्यक्तिगत रूप से खुले आम कितनी स्नेहिल हो सकती हैं। स्नेह घनिष्ठता के निकट तो है, परंतु वही नहीं है – स्नेह खुलेआम यह बताने के संबंध में है कि आप उस व्यक्ति की परवाह करती हैं तथा इसे दिन या रात के किसी भी समय दिखाया जा सकता है, सार्वजनिक रूप से या निजी रूप से भी। सोचिए कि आप कैसे अपना स्नेह उन व्यक्तियों के लिए दिखाएंगी जिनकी आप परवाह करती हैं, जैसे हाथ पकड़कर, बांह को छू कर, गालों पर छोटा सा चुंबन देकर, आलिंगन कर, बालों पर हाथ फेर कर, समर्थक शब्द कहकर, या दूसरों के सामने यह बता कर कि वह व्यक्ति कितना महान है, आदि।  पुरुषों को कभी कभी पसंद आता है जब लड़कियां उन्हें कोई “बेबी” या “स्वीटहार्ट” जैसा प्यार का नाम दे देती हैं। परंतु इसकी अति करने का प्रयास मत करिए। यह बहुत उबाऊ भी हो सकता है, यदि आप उन्हें “मेरा प्यारा बबुआ” कहें और वह भी सार्वजनिक रूप से। अन्य चीजों के अलावा, अच्छी संपर्क व्यवस्था, किसी भी संबंध का महत्त्वपूर्ण भाग होती है, इसलिए सुनिश्चित करिए कि उसे पता रहे कि आप उसे कितना पसंद करती हैं। नियमित रूप से भेजे जाने वाले प्यार भरे टेक्स्ट्स तथा ई मेल अच्छे हो सकते हैं, मगर बहुत अधिक होने से वे विह्वल कर देंगे और आप चिपकू लगने लगेंगी। इस प्रकार की चीज़ें यह तो दिखाती हैं कि आपकी उसमें रुचि है तथा आप चाहती हैं कि संबंध चिरस्थायी रहे, परंतु इतना भी मत करिए कि आप उसे भयभीत कर दें! सम्मोहक बनने में हिचकिचाइए मत। जब कोई लड़की सेक्सी, क्लासी, तथा विश्वासपूर्ण होती है, तब अधिकांश व्यक्ति उसके सम्मोहन में आ ही जाते हैं। विश्वास पूर्ण होने का अर्थ है अपने आप में प्रसन्न होना; यदि आपने अपने को स्वीकार लिया है तथा अपने मूल्य के बारे में सुरक्षित हैं, तब आप इसका प्रदर्शन बिना प्रयास के ही कर सकेंगी। यदि यह आपका स्टाइल नहीं है, तब आपको सप्रयास सबसे लोकप्रिय और चुलबुला व्यक्तित्व बनने की कोशिश नहीं करनी चाहिए; इसके स्थान पर, सबसे अच्छा यह होगा कि आप अपना भली भांति ध्यान रखें और यह विश्वास रखें कि आप उसके ध्यान के क़ाबिल हैं। जब आप किसी संबंध में होते हैं, तब एक दूसरे को छोटे मोटे उपहार देना मज़ेदार होता है। लड़कों को उपहार पाना अच्छा लगता है और जब आप उन्हें एक उपहार देती हैं, तब यह प्रदर्शित होता है कि वे आपके लिए बहुत कुछ हैं। परंतु इसकी अति मत करिए – उसको उपहार तब दीजिये जब आपके दिल में प्रेम उमड़ रहा हो और आप उसे यह बताना चाहती हों कि वह आपके लिए कितना मूल्यवान है। आप नहीं चाहेंगी कि वह यह सोचे कि आप उसका स्नेह ख़रीदने का प्रयास कर रही हैं। उसके लिए कुछ बनाइये। एक कागज़ का फूल, एक कलात्मकता से बना हुआ दिल, कुछ भी रचनात्मक, जिसमें आपका व्यक्तित्व प्रतिबिम्बित हो, ताकि जब भी वह उसे देखे तो आपके बारे में सोचे और मुस्कुराए। यदि आप संगीतज्ञ टाइप की हैं, या कोई वाद्य यंत्र बजाती हैं, तब उसके लिए एक या दो गाने बजाइए (बोनस अंक तब मिलेंगे जब आपने वह गाना स्वयं लिखा हो)। अपने निजी गीत का यू ट्यूब वीडियो भेजिये। आपको स्नेहिल होना चाहिए परंतु उस बिन्दु तक नहीं कि जैसे ही आपका बॉयफ्रेंड किसी लड़की से बातें करे या केवल उसका ज़िक्र भी करे और आपको खतरा दिखने लगे। आपके बॉयफ्रेंड को इससे अधिक कुछ भी नहीं उबा पाएगा यदि उसे यह लगने लगेगा कि उसकी गर्लफ्रेंड इतनी असुरक्षित है कि विश्व में दूसरी लड़की के होने का विचार भी बर्दाश्त नहीं कर सकती है। आपका बॉयफ्रेंड आपकी और भी सराहना तब करेगा जबकि आप उसकी महिला मित्रों की बदसूरती या बदमिज़ाज़ी की चर्चा करने के स्थान पर उनके साथ  शिष्टता का व्यवहार करेंगी। यदि वह अपने मित्रों के साथ कहीं बाहर गया हुआ है तब पल पल पर यह सुनिश्चित करने के लिए उसे टेक्स्ट मत करती रहिए कि कहीं वह किसी और लड़की से तो बातें नहीं कर रहा है। इससे उसे केवल यही लगेगा कि आप उस पर कितना कम विश्वास करती हैं।
उसकी रुचियों में रुचि लीजिये: टीम की तरह काम करना सीख लीजिये: आलोचना से अधिक उसकी प्रशंसा करिए: समझौते करना सीखिये: एक दूसरे को स्थान दीजिये: शुरुआत में ही बहुत मत खुल जाइए: ईमानदार रहिए: हृदय की बात कह डालिए: स्वयं बनी रहिए: स्नेहिल बनी रहिए: सम्मोहक बनिए: उसे उपहार दीजिये: ईर्ष्यालु मत बनिए:
https://www.wikihow.com/Be-a-Good-Girlfriend https://www.wikihow.com/Be-a-Good-Girlfriend https://www.wikihow.com/Be-a-Good-Girlfriend
Being Supportive Being Open Being Loving